คือ เมื่อช่วงสองสามอาทิตย์ที่แล้ว บริเวณอวัยวะเพศด้านขวา (ตรงผนังกลีบขวาสุดของอวัยวะเพศ) คลำดูคล้ายๆ มีก้อนเนื้อบางอย่าง เหมือนบวมน้ำอะค่ะ เจ็บมากเมื่อสัมผัส แต่อยู่ๆ เมื่ออาทิตย์ที่ผ่านมา เหมือนน้ำในนั้นหายไป เหลือแต่ก้อนเนื้อขนาดเล็กลงค่ะ (ลักษณะรีๆ) พอคลำหรือจับดูไม่เจ็บ ไม่ทราบว่าเป็นอาการของอะไรคะ ควรไปพบแพทย์หรือไม่คะ?? ขอบล่วงหน้าสำหรับคำตอบค่ะ
สวัสดีค่ะ ก้อนบวมน้ำที่อยู่บริเวณแคม น่าจะเป็นถุงน้ำที่เกิดจากการอุดตันของท่อของต่อมบาร์โธลิน (Bartholin's cyst) ซึ่งจะทำให้คลำได้เป็นก้อน ตรงบริเวณแคมติดกับปากช่องคลอด โดยปกติถุงน้ำนี้จะไม่ทำให้เจ็บ แต่อาจทำให้ขัดๆ ได้เวลาเดิน ส่วนในขณะที่มีเพศสัมพันธ์ ถุงน้ำจะมีขนาดที่ใหญ่ขึ้นเนื่องจากมีการสร้างเมือกออกมาเพิ่มขึ้นมา ทั้งนี้ หากถุงน้ำมีขนาดเล็ก อาจยุบลงได้แต่หากถุงน้ำเกิดการอักเสบติดเชื้อขึ้น จะทำให้มีอาการเจ็บและปวด และกลายเป็นฝีหนองตามมาได้นอกจากนี้แล้ว อาจเกิดจาก- เป็นเนื้องอกของต่อมบาร์โธลิน เรียกว่า Bartholin's gland tumor แต่พบได้น้อยมาก- เป็นถุงน้ำที่เกิดจากการอุดตันของต่อมอื่นๆ เช่น ต่อมผลิตไขมัน ต่อม Skene's glandหากก้อนถุงน้ำดังกล่าวเล็กลง ไม่มีอาการเจ็บหรือปวด ก็อาจไม่จำเป็นต้องทำอะไรค่ะ แต่หากก้อนใหญ่ขึ้นเรื่อยๆ หรือมีอาการเจ็บและปวด ก็ควรไปพบสูติ-นรีแพทย์เพื่อตรวจค่ะ